คิมบับ

คิมบับ (; ) เป็นอาหารเกาหลีที่ทำมาจาก พับ (ข้าวสุก) ผัก และเลือกได้ว่าจะใจอาหารทะเลหรือเนื้อสัตว์ปรุงสุก ม้วนใน คิม—แผ่นสาหร่ายแห้ง—และเสิร์ฟเป็นชิ้นพอดีคำ  แหล่งข้อมูลบางส่วนระบุว่าคิมบับมีที่มาจากโนริมากิของญี่ปุ่นที่นำเข้าในช่วงสมัยอาณานิคมญี่ปุ่น ส่วนอีกฝั่งโต้แย้งว่าคิมบับเป็น bokssam จากสมัยโชซ็อนที่นำมาปรับให้ทันสมัย อย่างไรก็ตาม รูปแบบการม้วนสาหร่ายเป็นก้อนบนแผ่นไม้ไผ่แล้วตัดรับประทานนั้นโดยทั่วไปเชื่อกันว่ามีต้นกำเนิดมาจากประเทศญี่ปุ่น อาหารจานนี้มักเป็นส่วนหนึ่งของอาหารบรรจุกล่อง หรือโทซีรัก สำหรับรับประทานในงานปิกนิกและกิจกรรมกลางแจ้ง และสามารถเสิร์ฟเป็นอาหารกลางวันเบาๆ คู่กับทันมูจี (ไชโป๊ญี่ปุ่น) และกิมจิได้ นอกจากนี้ยังเป็นอาหารยอดนิยมสำหรับซื้อกลับบ้านในเกาหลีใต้และต่างประเทศอีกด้วย

รากศัพท์
คิม () คือสาหร่ายที่กินได้ในสกุล Porphyra และ Pyropia ส่วนพับ () โดยทั่วไปหมายถึงข้าวสุก คำประสมคิมบับเป็นคำสร้างใหม่ โดยไม่ได้เป็นส่วนหนึ่งของภาษาเกาหลีจนกระทั่งคริสต์ศตวรรษที่ 20

คำว่าคิมบับใช้งานในบทความหนังสือพิมพ์เกาหลีใน ค.ศ. 1935 แต่ในเวลานั้น ก็มีการใช้คำยืม โนริมากิ ด้วย คำว่าโนริมากิที่ยืมจากชื่ออาหารญี่ปุ่นที่คล้ายกัน เป็นศัพท์ภาษาญี่ปุ่นส่วนหนึ่งที่เข้าสู่ภาษาเกาหลีในช่วงการครอบครองของญี่ปุ่น (1910–1945) สองคำนี้สามารถใช้แทนกันได้ จนกระทั่งคำว่า คิมบับ กลายเป็นคำที่ใช้กันอย่างแพร่หลาย ซึ่งเป็นส่วนหนึ่งของความพยายามที่จะลบล้างร่องรอยของการล่าอาณานิคมของญี่ปุ่น และการชำระล้างภาษาเกาหลี

ประวัติ

 อ้างอิง 

แหล่งข้อมูลอื่น


หมวดหมู่:อาหารจากข้าวของเกาหลี